તાજેતરમાં યોજાયેલ તરણેતરના પ્રસિદ્ધ લોકમેળામાં ગુજરાત રાજ્યના પશુપાલન વિભાગ દ્વારા પશુઓની સ્પર્ધા યોજાઈ હતી. જે તે પશુની જાત, દૂધ, રૂપ અને સ્વાસ્થ્ય આ ચાર માપદંડ અનુસાર વિજેતા નક્કી કરવામાં આવ્યા હતા. જેમાં સારંગપુરની યજ્ઞપુરુષ ગૌશાળાના જાફરાબાદી પાડા ‘પૃથ્વીનાથ’નો સમગ્ર ગુજરાતમાં પ્રથમ ક્રમાંક આવ્યો હતો. આ સિવાય ‘ભાગ્યશ્રી’ નામની ગીર વાછરડીનો પણ સમગ્ર ગુજરાતમાં પ્રથમ ક્રમાંક આવ્યો હતો. સાથે જ ‘અંજુસતી’ નામની જાફરાબાદી ભેંસનો સમગ્ર ગુજરાતમાં ત્રીજો ક્રમાંક આવ્યો હતો. જેની ઉંમર ૪ વર્ષ, ૩ મહિના, ૧૪ દિવસ છે. આ સારંગપુર ગૌશાળાએ અનેરી સિદ્ધિ હાંસલ કરી છે.